b'\n_START_ARTICLE_\nArbeidsledighet\n_START_PARAGRAPH_\nArbeidsledighet eller arbeidsl\xc3\xb8shet oppst\xc3\xa5r n\xc3\xa5r det er et st\xc3\xb8rre tilbud av arbeidskraft enn det som ettersp\xc3\xb8rres. Det vil si at det er personer som s\xc3\xb8ker arbeid til de vanlige l\xc3\xb8nnssatsene, men som ikke oppn\xc3\xa5r \xc3\xa5 bli sysselsatt p\xc3\xa5 det \xc3\xa5pne arbeidsmarkedet. Arbeidsledighet inneb\xc3\xa6rer ogs\xc3\xa5 at mennesker som faktisk \xc3\xb8nsker \xc3\xa5 arbeide (og som er arbeidsf\xc3\xb8r), ikke kan arbeide med det de er kvalifisert til.  _NEWLINE_Arbeidsledighet er et samfunnsproblem, og lav arbeidsledighet og h\xc3\xb8y sysselsetting er viktig for \xc3\xa5 kunne utvikle og opprettholde et velferdssamfunn. For hvert enkelt menneske er arbeid den viktigste forsikringen for egen velferd og inkludering sosialt. I motsetning til i Norge, var arbeidsledigheten p\xc3\xa5 verdensbasis rekordh\xc3\xb8y i 2006, og det til tross for \xc3\xb8konomisk vekst. Mer enn 195 millioner mennesker var registrert som arbeidsledige p\xc3\xa5 verdensbasis, noe som utgjorde et snitt p\xc3\xa5 6,3 prosent av den globale arbeidsstyrken. En rapport fra ILO viste at sv\xc3\xa6rt mange av de arbeidsledige eller s\xc3\xa5kalte underbetalte arbeiderne (working poor) ikke nyter godt av den \xc3\xb8konomiske veksten over hele verden. _NEWLINE_Det var i 2006 1,37 milliarder fattige arbeidere, det vil si arbeidere som jobber for en l\xc3\xb8nn som tilsvarer et liv i fattigdom. De tjener mindre enn to dollar (tretten kroner) om dagen. De ti siste \xc3\xa5renes \xc3\xb8konomiske vekst har f\xc3\xb8rt til h\xc3\xb8yere produktivitet, men ikke n\xc3\xb8dvendigvis mer sysselsetting. Mens produktiviteten \xc3\xb8kte med 26 prosent, s\xc3\xa5 gikk den tilsvarende sysselsettingen av folk kun opp med 16,6 prosent. Det viser seg ogs\xc3\xa5 at flest unge er arbeidsledige, og i 2006 var over 86 millioner av de arbeidsledige under 24 \xc3\xa5r. 44 prosent er i alderen 15 til 24 \xc3\xa5r. Ogs\xc3\xa5 forskjeller mellom kj\xc3\xb8nnene best\xc3\xa5r: i 2006 var 48,9 prosent av kvinner over 15 \xc3\xa5r i jobb, mens de tilsvarende tallene hos menn var p\xc3\xa5 74 prosent.\n_START_SECTION_\nArbeidsledighet i Norge\n_START_PARAGRAPH_\nI Norge finnes det to m\xc3\xa5l for arbeidsledighet: Arbeids- og velferdsetatens tall for arbeidsledige. Det er de som har registrert seg hos Arbeids- og velferdsetaten lokalt, og Statistisk sentralbyr\xc3\xa5s tall, basert p\xc3\xa5 sp\xc3\xb8rreunders\xc3\xb8kelser, publisert i Arbeidskraftsunders\xc3\xb8kelsen (AKU), visualisert i prosent arbeidsledige fra januar 2007 til januar 2015 i grafen til h\xc3\xb8yre. Disse to forskjellige m\xc3\xa5lene for arbeidsledighet kan gi forskjellige resultater, da b\xc3\xa5de innsamlingsmetode og definisjonene er forskjellige. Tallene for registrerte ledige er oftest lavere enn AKU-tallene._NEWLINE_I Norge har det gjennomg\xc3\xa5ende v\xc3\xa6rt lav arbeidsledighet sammenlignet med andre land, og myndighetene har praktisert bruken av en rekke tiltak og virkemidler for \xc3\xa5 hjelpe arbeidsledige inn i, eller tilbake til, arbeid. Det er Arbeids- og inkluderingsdepartementet og Arbeids- og velferdsetatens ansvar. Etter finanskrisen som begynte i 2008, i tillegg lavere oljepriser i 2015, var arbeidsledigheten (AKU) steget til 4,5\xc2\xa0% i juni 2015.\n_START_SECTION_\nInnvandrere\n_START_PARAGRAPH_\nArbeidsledigheten blant innvandrere i Norge var i andre kvartal i 2018 p\xc3\xa5 5,3\xc2\xa0%.'